Lingua Franca Nova

**Lingua Franca Nova** (abreviá **LFN** i tambe konosí komo **Elefen**) ta un idioma artifisial, kreá na aña 1965 pa George Boeree di e Universidat di Shippensburg na Pennsylvania. E ta basá riba e vokabulario di e idioma franses, italiano, português, spaño i katalan.
Lingua Franca Nova a wòrdu kreá pa uso den komunikashon internashonal i tin un gramátika hopi sensio, meskos ku mayoria di e idiomanan krioyo.


Flag of Lingua Franca Nova.svg|Bandera di Lingua Franca Nova, diseñá na 2010 pa Stefan Fisahn i Beate Hornung
Lfn testa.png|Vocabulario básiko di e kara na Lingua Franca Nova


## Introdukshon
Lingua Franca Nova (Elefen) ta un idioma diseñá pa ta partikularmente simpel, konsistente i fásil pa siña pa komunikashon internashonal. E tin algun cualidad positivo:
# E tin un kantidat limitá di fonema.  E sonido ta similar na italiano òf spañó.
# E ta wordo skirbi foneticamente. Ningun mucha no mester pasa añanan siña irregularidatnan.
# E tin un gramátika kompletamente regular, similar na e kriolnan di mundu.
# E tin un kantidat limitá i kompletamente regular di afiksonan produsí pa derivashon di palabra rutinario.
# E tin reglanan bon definí pa orden di palabra, di akuerdo ku hopi idioma grandi.
# Su vocabulario ta fuertemente arraigá den e lenguanan romance moderno. E lenganan aki nan mes ta amplio i influyente, ademas nan a kontribuí ku e gran parti di e vokabulario Ingles
# E ta diseñá pa ta naturalmente aseptá di neologismo tékniko latino i griego, e de facto "standar mundial".
# E ta diseñá pa parse relativamente 'natural' pa esnan ku ta konosí ku idioma romance, sin ta mas difísil pa otronan siña.

### Fundeshi
#### Alfabèt i pronunsiashon

#### Òrden di palabra
suheto – verbo – obheto:
* la fem ama la casa   “e muhé ta stima su kas”

partikula – sustantivo – athetivo:
* la casa grande - “e kas grandi”

palabra ousiliar – verbo – atverbio:
* me debe pasea atendente -  “mi mester kana ku kuidou”

preposishon – sustantivo:
* el es en la jardin -  “e ta den e hardin.”

## Gramàtika

**-s** (**-es** despues di konsonante) ta e forma plural di un sustantivo:
* ome**s** e fem**es** -  “hòmbernan i muhénan”

**ia** ta forma e pasado di e verbo:
* tu ia labora -  “bo a traha”

**va** ta e forma futuro di un verbo:
* tu va labora  - “bo ta bai traha”

**ta** ta forma e kondishonal:
* si me pote, me ta vola -  “si mi por, mi lo bula”

Un verbo por sigui otro si tur dos verbo tin e mesun suheto:
* me vole compra un camisa T -  “mi ta deseá kumpra un flanel”

E verbo intransitivo ta kombèrtí na kousativo dor di agrega un obheto 
* me move -  “mi ta move”   →   me move la table -  “mi ta move e mesa”

Agregando **-nte** na e verbo ta krea e partisipio aktivo, sirbiendo komo athetivo òf sustantivo:
* donante   “cu ta duna of dunadó”

Agregando **-da** na e verbo ta krea e partisipio pasivo, sirbiendo komo athetivo òf sustantivo:
* donada  -  “duná of donashon”

Un verbo por wordu uza manera sustantivo:
* nos dansa -  “nos balia”   →   la dansa - “e baile”

Un athetivo por wordu uza komo sustantivo:
* un om saja -  “un hòmber sabí”   →   la sajas -  “sabínan”

Atverbionan ta idéntiko na athetivo:
* un om felis -  “un hòmber felis”   →   el dansa felis -  “e ta balia felis”

Pa hasi un pregunta, ta kuminsá ku un palabra di interogashon òf esce i kaba ku un punto di interogashon:
* esce tu pote dansa? -  “bo por baila?”
* cuando tu prefere come? -  “ki tempo bo ta prefera kome?”

## Historia
Boeree a kuminsá traha riba Lingua Franca Nova na 1965, ku e meta di krea un idioma ousiliar internashonal simpli, kohérente i fásil pa sinja pa komunikashon internashonal. E tabata inspirá pa e Lingua Franca of "Sabir" den e Mediteraneo, un pidgin Romantiko ku matelotnan i komersiante Européu a usá komo lingua franca den e bekín Mediteraneo di e siglonan 11-18, i tambe pa various kreol manera Papiamento i Kreyòl Ayisyen. El a usa franses, italiano, português, spaño i katalan komo leksifikadónan.

Lingua Franca Nova a ser presentá na internet pa promé biaha na 1998. A Yahoo! Group Un grupo na Yahoo! a ser formá na 2002 pa Bjorn Madsen, i a yega na mas o ménos 300 miembro ku a contribuí signifikantemente pa e evolushon futur di e idioma.

Na 2005 Stefan Fisahn a kria un wiki pa e idioma. E wiki a bai move pa Wikia na 2009, despues a ser hospedá direktamente riba e website ofisial na 2019.

Na 2007, Igor Vasiljevic a kria un grupo di Facebook, ku awor tin mas ku 600 miembro.

LFN a risibí un desinashon ISO 639-3 ("lfn") for di SIL na yanüari 2008.

Na 2008 Simon Davies a kuminsá traha riba aktualisashonnan importante pa e dikshonario maestro di LFN-Inglés ku por ser buská. E dikshonario ta keda aktualisá riba e website ofisial, ku mas di 20,000 entrada, i te mes a ser publika den forma impreso na 2018.

Na 2012 un novela kompleto tradusí na Lingua Franca Nova a ser publika pa promé biaha den forma impreso: *La aventuras de Alisia en la pais de mervelias*, ku ta tradukshon di Simon Davies di e buki di Lewis Carroll, *Alice's Adventures in Wonderland*.

Na 2014 un website ofisial nobo a ser lansá na e dominio "elefen.org": e ta ofresé diverso apoyo pa edukashon (manera listanan di palabra pa biahero, guia gramatikal kompleto) disponibel na varios idioma, i tin un wiki i e dikshonario ofisial ku por ser buská. Algun obra literario kompleto tradusí na Lingua Franca Nova ta disponibel públikamente riba e website ofisial pa lesa. E website awor tin un dialogo konversashonal komo ehèmpel: *La conversa prima* pa personanan ku ta kuminsá sinja https://www.elefen.org/leteratur/la_conversa_prima.html

Na 18 di aprel 2018, Wikipedia na Lingua Franca Nova, yamá "Vicipedia", a ser lansá ofisialmente komo un proyekto regüler di Wikipedia.

Dia 15 di mei 2020 riba internet i dia 10 di mei 2021 en forma impreso a publicá e promé nobela literario original skirbi na Lingua Franca Nova: *La xerca per Pahoa*, di Vicente Costalago.

Dia 5 di yanüari 2021, C. George Boeree, kreador di e idioma, a muri di kanser di pankreas na edad di 68 aña.

## Literatura
Un literatura riku den Lingua Franca Nova ta eksistí ku tantu teksto original komo tradukshon.

E promé novela literario original skirbí na Lingua Franca Nova tabata La xerca per Pahoa, skirbí pa Vicente Costalago, publika na 15 di mei 2020 riba Websait i na 10 di mei 2021 en forma impreso. E a publika e di dos novela original na e idioma, titulá La marcia nonconoseda, na febrüari 2022.

### Literatura tradusí
E promé teksto tradusí tabata *Colinas como elefantes blanca*, di Ernest Hemingway; tradusí pa Daniel Alegrett na 1999. E ta un ehèmpel di lingua franca nova antigua​:
:*La colinas tra la vale de la Ebro eseva longa e blanca. Esta parte no ave ombra e no arbores, e la stasion eseva entra du linias de ferovia su la sol. Prosima contra un lado de la stasion, aveva la ombra tepida de la construida e un cortina, fada de cordas de granos de bambu, pendente tra la porta abrida a en la beveria, per mantenir la moscas a estra. La american e la fia ce le acompaniava, sentava se a un tabla su la ombra, estra la construida. Eseva multe calda, e la tren rapida da Barselona venira en cuatrodes minutos. El parava se en esta stasion entra dudes minutos e partiva a Madrid*.

Nos mester warda te ku 2008 pa mira otro tekstonan literario skirbí den e idioma aki. E biaha aki, E ta Trata Di Bocragonia (e poesia Jabberwocky di Lewis Carroll) i La cade de la Casa de Usor, tradusí pa Simon Davies. E elefenista aki a tradusí otro obranan manera Alisia en la pais de mervelias, tradusí na 2010 i publiká na 2012, loke a hasié e promé publikashon riba papel den e idioma aki.

Aki ta un extracto di Aki ta un extracto di Alisia den e pais di mervelias, un ehempel di e idioma den su etapa final:, un ehempel di e idioma den su etapa final:
:*“A acel dirije,” la Gato dise, brandante se pedeta destra, “un Xapor abita: e a acel dirije,” brandante la otra pedeta, “un Lepre de Marto. Visita la un o la otra, como tu desira: ambos es fol.”*
:*“Ma me no vole pasa entre persones fol,” Alisia comenta.*
:*“O! tu no pote evita lo,” la Gato dise: “asi, tota de nos es fol. Me es fol. Tu es fol.”*
:*“Como tu sabe ce me es fol?” Alisia dise.*
:*“Sin duta tu es,” la Gato dise, “car si no, tu no ta veni asi.”*

Simon Davies tambe a tradusí *La prinse peti*, di Antoine de Saint Exupéry; na 2009. Na prinsipio, e teksto aki a ser tradusí pa un otro persona, pero despues di a deskubrí ku e no tabata un tradukshon di e original, sino for di ingles, Simon Davies a disidí di tradus'é atrobe for di prinsipio.

Entry 2013 i 2014, Simon Davies tambe a tradusí *Tra la miror, e lo cual Alisia trova a ultra*.

Na 2014, C. g. Boeree a tradusí *La trajedia de re Lear* di William Shakespeare, e promé obra teatral tradusí na lingua franca nova.

Na 2018, Simon Davies a tradusí *Un studia en scarlata* i riba 29 di aprel 2019 el a kaba di tradusí e promé buki di E Eneida.
: *Me canta armas e la om ci, de la costas de Troia, escluida par fortuna, ia veni la prima a Italia e la bordas Lavinian, multe lansada sur la teras e la profonda par la fortia de la altas, su la coleria memoriosa de Juno savaje; multe ance en gera el ia sufri, asta fundi un site e introdui dios a Latio, de do es la popla Latina, la padres de Alba Longa, e la murones de Roma alta*.

Dia 22 di yüni 2019, Vicente Costalago a tradusí E Evangelio di San Marko, basá riba e versionnan na ingles i na spaño di E Beibel vaticano. E ta e di tres teksto kompleto di Beibel tradusí na e idioma aki, siendo e Di dos Epístola di San Huan e di dos, tradusí pa e mesun autor na 2008; i E Eklesiastés e promé, tradusí pa Dave MacLeod na 2006. Fragmentonan di otro Parti di Beibel a ser tradusí, manera parti di E Evangelionan di San Lukas i San Huan.

Dia 10 di novèmber 2019, Vicente Costalago a tradusí e promé kapítulo di El Quijote i dia 22 di febrüari 2020, el a kaba e tradukshon di E Evangelio di San Mateo.

Aki ta e prinsipal obra literario tradusí na Lingua Franca Nova, tur públikamente disponibel pa lesa riba e websait ofisial:
* *Colinas como elefantes blanca* ("Kolisnan manera elefantenan blanku") di Ernest Hemingway
* *Demandas de un laboror lejente* (*[[Svendborger Gedichte|Fragen eines lesenden Arbeiters]]*) di Bertolt Brecht
* *Frate peti* (*[[Frèr peti]]*) di Cory Doctorow
* *La alia de capeles roja* ("E liga di kabei roha") di Arthur Conan Doyle
* *La aventuras de Alisia en la pais de mervelias* (*[[Aventuranan di Alisia den pais di maraviya]]*) di Lewis Carroll
* *La cade de la Casa de Usor* ("Kaida di kas Usor") di Edgar Allan Poe
* *La jigante egoiste* ("E gigante egoísta") di Oscar Wilde
* *La prinse peti* (*[[E Prinse Peti]]*) di Antoine de Saint-Exupéry
* *Leteras de la tera* (*[[Cartanan di tera]]*) di Mark Twain
* *Re Lear* (*[[King Lear]]*) di William Shakespeare
* *Tra la miror, e lo cual Alisia trova a ultra* (*[[Through the Looking-Glass, and What Alice Found There]]*) di Lewis Carroll
* *Un canta de natal* (*[[A Christmas Carol]]*) di Charles Dickens
* *Wini-la-Pu* (*[[Winnie-the-Pooh (book)|Winnie-the-Pooh]]*) di Alan Alexander Milne
* *Tra la miror, e lo cual Alisia trova a ultra* (*[[A traves di e spiegu, i loke Alisia a topa na e otro banda]]*) di Lewis Carroll
* *Un canta de natal* (*[[Un Kantika di Pasku]]*) di Charles Dickens

### Literatura oríginal
Mayoria literatura na lingua franca nova ta literatura tradusí.

E literatura original ta konsistí prinsipalmente di poesia, Siendo Guido Crufio e elefenista ku mas poesia original a skirbi den e idioma aki. Ta bon pa menciona su poesia Lingua franca nova (Un poesia) y Druid la dragon.

E promé novela original skirbí den e idioma aki ta la xerca per pahoa, publiká na mei di 2020 pa Vicente Costalago. Den dje, E ta konta E aventuranan di Joan, ku a sali for di su reino pa buska e spada Pahoa, ku kua e por a demostrá ku e tabata e úniko heredero di reino Di Lincuo. E di dos novela original, la marcia nonconoseda, di e mesun autor, a keda publiká na febrüari 2022.

### Literatura pa mucha

Aunke literatura di e idioma aki tin tiki buki, tin varios pa mucha, entre nan ta:
* *Encontra la familia*
* *Blancaneva*
* *Fables de Esopo*
* *Frate Jaco*
* *Senerela*

Na 2020, Vicente Costalago a skirbi varios buki pa mucha, manera *Naras per enfantes*, ku kontonan tradishonal; *Nos conose la mundo*, ku un presentashon tokante Spaña; *Ci es ci?*, ku biografia di personanan famoso i un buki tokante animalnan.

## Link eksterno
* wèpsait
* Lingua Franca Nova - Facebook
* Lingua Franca Nova - Disionario
* Lingua Franca Nova - Omniglot